9

Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



|  |  |
| --- | --- |
| **Szám:** C/ /2026.  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Cegléd, 4221/2 hrsz, pályázat elbírálása  **Melléklet**: - |

**ELŐTERJESZTÉS**

**A Képviselő-testület 2026. február 11-ei ülésére**

**Tisztelt Képviselő-testület!**

Cegléd Város Önkormányzatának Képviselő-testülete a 470/2025.(X.16.) önkormányzati határozatával értékesítésre jelölte ki az Önkormányzat kizárólagos tulajdonban lévő 4221/2 hrsz-ú, „kivett beépítetlen terület” megnevezésű ingatlant, mely valóságban a Köztes u. 5. szám alatt található.

A fenti ingatlan versenyeztetési eljárása lezajlott, a pályázat ismételten kiírásra került a testületi határozatban meghatározott vételáron.

A VÁRVAG Nonprofit Kft. által *a vagyongazdálkodásról szóló 1/2018. (I. 31.) önkormányzati rendelet 15. §-a* alapjánpályázatra kiírt értékesítendő ingatlanra - 2026. január 29. 14.00 órára megadott határidőig – az alábbi pályázat érkezett:

**Ingatlan hrsz Pályázó neve Cím Ajánlott ár**

**4221/2 hrsz**   Szabó József és neje 2700 Cegléd, Köztes u. 3. bruttó: 14.055.000,-Ft

A pályázó által megajánlott vételár az ingatlan esetében magasabb a pályázati kiírásban feltüntetett minimál árnál.

A pályázati anyag megtekinthető a VÁRVAG Nonprofit Kft. irodájában.

A pályázó a pályázati feltételeket maradéktalanul teljesítette, a pályázat a kiírt ingatlan vonatkozásában érvényes.

Tekintettel arra, hogy a **4221/2 hrsz**-ú ingatlanra Szabó József és neje az egyedüli pályázó, és a pályázati feltételekben előírtakat maradéktalanul teljesítette, javaslom a pályázat nyertesének nyilvánítani.

Pályázó kéri, hogy a vételárat két részletben, 12.055.000,-Ft-ot a szerződés aláírásával egyidejűleg, a fennmaradó 2.000.000,-Ft összeget 2027. június 30-ig fizethesse meg, javaslom ennek elfogadását.

Az előterjesztést a **Gazdasági** és a **Tulajdonosi** **Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1) bekezdésére figyelemmel **nyilvános** ülés keretében, az SzMSz 59. § (3) pontja alapján **minősített** szavazati arányt igényel.

Kérem a Tisztelt Képviselő-testületet, hogy a pályázat nyertesének jóváhagyásáról döntésüket meghozni szíveskedjenek.

Cegléd, 2026. február 2.

Dr. Csáky András polgármester

**Határozati javaslat**

**Cegléd Város Önkormányzatának Képviselő-testülete** – a 470/2025.(X.16.) önkormányzati határozatra figyelemmel

1. Megállapítja, hogy a VÁRVAG Nonprofit Kft. által a Cegléd 4221/2 hrsz-ú ingatlan értékesítése tárgyában lefolytatott, 2026. január 29-én határidős pályázat érvényes és eredményes.
2. Megállapítja, hogy az 1. pontban hivatkozott pályázat nyertese Szabó József és neje ceglédi lakosok.
3. Értékesíti Szabó József és neje részére a Cegléd Város Önkormányzatának kizárólagos tulajdonában lévő Cegléd, belterületi, „kivett beépítetlen terület” megnevezésű, alábbiingatlant a következő vételáron:

|  |  |  |
| --- | --- | --- |
| **Helyrajzi szám** | **ingatlan méret (m2)** | **Bruttó vételár (Ft)** |
| 4221/2 | 2567 | 14.055.000,-Ft |

1. Felhatalmazza a polgármestert az adásvételi szerződés és a kapcsolódó dokumentumok aláírására, azzal, hogy az adásvételi szerződésben két részletben történő fizetést (12.055.000,-Ft a szerződés aláírásakor, 2.000.000,-Ft 2027.06.30. napjáig) engedélyez.
2. Utasítja a VÁRVAG Nonprofit Kft-t a szükséges intézkedések megtételére.

**Határidő:** azonnal **Felelős:** Dr. Csáky András polgármester

**A határozatot kapják:**

1. VÁRVAG Nonprofit Kft. Mótyán Krisztián ügyvezető, és általa: pályázó

2. Ceglédi Közös Önkormányzati Hivatal Beruházási és Közbiztonsági Iroda (vagyonkataszter)

3. Ceglédi Közös Önkormányzati Hivatal (térinformatika)

4. Ceglédi Közös Önkormányzati Hivatal Pénzügyi Iroda

5. Irattár

**Az előterjesztést láttam:**

Dr. Diósgyőri Gitta

címzetes főjegyző